

OGRES NOVADA PAŠVALDĪBA

Brīvības iela 33, Ogre, Ogres nov., LV-5001

Reģ.Nr.90000024455, Tālr.: 650-71160, fakss: 650-71161, e-pasts: ogredome@ogresnovads.lv

**Saistošie noteikumi**

**Ogrē**

|  |  |
| --- | --- |
| **2013.gada 21.februārī** | Nr.9/2013 |
|  | **(protokols Nr.2; 43.§)** |
| Ar Ogres novada domes 18.04.2013. sēdes lēmuma (protokols Nr.4; 3.§) precizējumiem |

**GROZĪJUMI 16.12.2010. saistošajos noteikumos Nr.47/2010**

**„Ogres novada pašvaldības aģentūras „ROSME” nolikums”**

*Izdoti saskaņā ar*

*LR likuma “Par pašvaldībām” 43.panta pirmās daļas 13.punktu,*

*Publisko aģentūru likuma 2.panta otro daļu*

*un Ministru kabineta 2008.gada 28.jūlija noteikumu Nr.606*

*„Noteikumi par darbības programmas “Infrastruktūra un pakalpojumi” papildinājuma 3.4.1.1.aktivitāti “Ūdenssaimniecības infrastruktūras attīstība apdzīvotās vietās ar iedzīvotāju skaitu līdz 2000”” 4.pielikuma 37.punktu*

1. **Izdarīt** pašvaldības domes16.12.2010. saistošajos noteikumos Nr.47/2010 „Ogres novada pašvaldības aģentūras „Rosme” nolikums” (Ogres novada pašvaldības laikraksts „Ogrēnietis”, 2011, Nr.2) **šādus grozījumus:**
	1. **papildināt noteikumu izdošanas tiesisko pamatojumu ar *„****Ministru kabineta 2008.gada 28.jūlija noteikumu Nr.606 „Noteikumi par darbības programmas “Infrastruktūra un pakalpojumi” papildinājuma 3.4.1.1.aktivitāti “Ūdenssaimniecības infrastruktūras attīstība apdzīvotās vietās ar iedzīvotāju skaitu līdz 2000”” 4.pielikuma 37.punktu”.*
	2. **papildināt II sadaļu „Aģentūras kompetence” pirms 6.punkta ar otro teikumu šādā redakcijā:**

**„**Šajos noteikumos iekļauti nosacījumi, kādus pakalpojumu sniedzējam paredz Eiropas Komisijas 2011.gada 20.decembra lēmums par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.”;

* 1. **papildināt** **6.7.apakšpunktu** ar šādu tekstu:

„Aģentūrai ir īpašas tiesības Suntažu pagasta administratīvajā teritorijā sniegt šādus pakalpojumus: ūdens ieguve, uzkrāšana, sagatavošana lietošanai un novadīšana ūdensvada tīklā, ūdens piegāde no padeves vietas ūdensvada tīklā līdz pakalpojumu saņēmējam, notekūdeņu savākšana un novadīšana līdz notekūdeņu attīrīšanas iekārtām, notekūdeņu attīrīšana un novadīšana līdz iztekai ūdenstilpē”.;

* 1. **papildināt ar VIII sadaļu „Noslēguma jautājums” un 32.punktu** šādā redakcijā:

„32. Saistošie noteikumi ir spēkā līdz 2020.gada 31.decembrim.”

1. Saistošie noteikumi stājas spēkā nākamajā dienā pēc to publicēšanas Ogres novada pašvaldības laikrakstā “Ogrēnietis”.

Domes priekšsēdētājs E.Bartkevičs